ଶୁଣା ଯାଉଛି, ଏହି ଦୁର୍ଘଟଣା ପରେ ଏହି ହସପିଟାଲକୁ ବନ୍ଦ କରିଦେବାପାଇଁ କିଛି ରାଜନୈତିକ ଚାପ ସୃଷ୍ଟି ହୋଇଛି, ସେପରି ଯଦି ଦୁଏ, ତେବେ ଏହା ଆମ ରାଜ୍ୟରେ ସ୍ବାସ୍ଥ୍ୟସେବାକୁ ଦୁର୍ବଳ କରିଦେବ। କୌଣସି ସଂସ୍ଥା ଓଡ଼ିଶାରେ ନିବେଶ କରିବାକୁ ଇଚ୍ଛା ପ୍ରକଟ କରିବେ ନାହିଁ। ପୂର୍ବପରି ଓଡ଼ିଶାରୁ ରୋଗୀମାନେ ପୁଣି ଥରେ ବିଶାଖାପାଟଣା ଏବଂ କଲିକତା କିମ୍ବା ରାଇପୁର ଭଳି ସହର ମାନଙ୍କୁ ଯିବାକୁ ବାଧ୍ୟ ହେବେ। ସରକାରୀ ହସପିଟାଲରେ ଅଗ୍ନିଶମନ ବ୍ୟବସ୍ଥା ନାହିଁ ବୋଲି ସମ୍ବାଦ ବିଗତ କେଇ ଦିନ ହେବ ବିଭିନ୍ନ ସମ୍ବାଦପତ୍ରରେ ପ୍ରକାଶିତ ହୋଇଛି। ଏହାକୁ ଦେଖି, କେବଳ ବେସରକାରୀ ସଂସ୍ଥା ଉପରେ କଡ଼ା ପଦକ୍ଷେପ ନେବା ଏବଂ ସରକାରୀ ସଂସ୍ଥାକୁ ଛାଡ଼ ଦେଇଦେବା ଅନ୍ୟାୟ ପରି ମନେ ହେଉଛି। ଓଡ଼ିଶାର ତିନୋଟି ମେଡ଼ିକାଲ କଲେଜରେ ମଧ୍ୟ ଅଗ୍ନିଶମ ବ୍ୟବସ୍ଥା ନାହିଁ, ଭୁବନେଶ୍ବରରେ ଥିବା କ୍ୟାପିଟାଲ୍ ହସପିଟାଲରେ ମଧ୍ୟ ନାହିଁ, ବୋଲି ଶୁଣାଯାଉଛି। ତା ହେଲେ ସେହି ସବୁ ହସପିଟାଲକୁ ବନ୍ଦ କରାଯିବ ନାହିଁ କାହିଁକି ? ସେଠାରେ ଯଦି ଅଗ୍ନିକାଣ୍ଡ ଘଟେ ତା ହେଲେ ହୁଏତ ତାହା ବର୍ତ୍ତମାନର ଘଟଣାଠାରୁ ଅଧିକ ଭୟଙ୍କର ହୋଇପାରେ ବୋଲି ସମସ୍ତେ ମତ ଦେଉଛନ୍ତି। ଓଡ଼ିଶାର ସମସ୍ତ ସରକାରୀ ବଡ଼ ହସପିଟାଲ୍ ଦୁର୍ବଳ ଅବସ୍ଥାରେ ଅଛନ୍ତି। ସେହି ସବୁ ସ୍ଥାନରେ ଅଗ୍ନିକାଣ୍ଡ କିମ୍ବା ଅନ୍ୟକୌଣସି ଦୁର୍ଘଟଣା ହୁଏତ ବିସ୍ମୟାତୀତ ଭାବରେ ଘାତକ ହୋଇପାରେ, ସେ ସବୁ ବିଷୟରେ ସରକାର କଣ ପଦକ୍ଷେପ ନେଉଛନ୍ତି?
ସତରେ କଣ ତେତିଶି କୋଟି ଦେବତା ଅଛନ୍ତି ?
ସାଂପ୍ରତିକ ସମୟରେ ଆପଣ ସମାଜ, ସଂସ୍କୃତି, ରାଜନୀତି, କ୍ରୀଡ଼ା, ସାହିତ୍ୟ ଇତ୍ୟାଦି ବିଷୟ ଉପରେ ପ୍ରବନ୍ଧ ଲେଖୁଛନ୍ତି କି ?
